ลดหย่อนภาษี
โดย...ชันต์วรี (shewarat@hotmail.com)
29 ต.ค. 2565

โดย...ชันต์วรี ([email protected]) 
ใกล้ที่จะสิ้นปีมาทบทวนมาตรการกระตุ้นการใช้จ่ายของรัฐบาลให้นำค่าใช้จ่ายต่างๆ มาหักลดหย่อนภาษีในปี 2559
1.มาตรการบ้านหลังแรก มูลค่าไม่เกิน 3 ล้านบาท โดยเจ้าของบ้านหลังแรกจะใช้สิทธิลดหย่อนได้ 20% ของราคาบ้านที่ซื้อมา โดยจะเฉลี่ยใช้สิทธิเท่าๆ กัน 5 ปี ได้สิทธิพิเศษลดหย่อนภาษีได้สูงสุด 1.2 แสนบาท เงื่อนไขต้องซื้อบ้านภายในวันที่ 31 ธ.ค. 2559
2.ซื้อสินค้า OTOP ตั้งแต่วันที่ 1-31 ส.ค. 2559 มูลค่า 1.5 หมื่นบาท สามารถนำใบกำกับภาษีแบบเต็มรูปเป็นค่าลดหย่อนภาษีได้ 
3.กระตุ้นการใช้จ่ายช่วงเทศกาลสงกรานต์ โดยนำรายจ่าย “กิน-เที่ยว” รวมถึงค่าที่พักโรงแรม ระหว่างวันที่ 9-17 เม.ย. 2559 หักเป็นค่าลดหย่อนภาษีไม่เกิน 1.5 หมื่นบาท 
4.กระตุ้นท่องเที่ยวภายในประเทศ โดยให้นำค่าใช้จ่ายท่องเที่ยวสูงสุดไม่เกิน 1.5 หมื่นบาท ระหว่างวันที่ 1 ม.ค.-31 ธ.ค. 2559 มาหักลดหย่อนภาษี
5.ช็อปช่วยชาติ ซื้อสินค้าและบริการช่วงวันที่ 14-31 ธ.ค. 2559 สามารถนำมาหักลดหย่อนภาษีได้ไม่เกิน 1.5 หมื่นบาท